b'\n_START_ARTICLE_\nJurij Slatkonja\n_START_SECTION_\nIzobrazba\n_START_PARAGRAPH_\nIzobra\xc5\xbeeval se je v Ljubljani, od leta 1473 v Ingolstadtu, in od leta 1475 na Dunaju, kjer je na univerzi pridobil akademski naslov bakalaureat (baccalareus).\n_START_SECTION_\nDelovanje\n_START_PARAGRAPH_\nDeloval je kot kaplan in kantor na dunajskem dvoru. Leta 1498 je kot zborovodja osnoval zbor kapelskih de\xc4\x8dkov, kasneje slove\xc4\x8dega zbora dunajskih de\xc4\x8dkov, ki deluje \xc5\xa1e danes._NEWLINE_Postal je ljubljanski kanonik in pro\xc5\xa1t ter leta 1506 sprva apostolski administrator, nato pa leta 1913 \xc5\xa1kof \xc5\xa1kofije Pedena (Pi\xc4\x87an) v Istri. Kmalu zatem je bil razre\xc5\xa1en \xc5\xa1kofije Pi\xc4\x87an, zaradi imenovanja za dunajskega \xc5\xa1kofa, kljub temu pa je \xc5\xa1e naprej ukvarjal tudi z glasbo. Bil je velik prijatelj matematike in fizike. Andrej Perlah je leta 1517 izdal svoje prve astronomske efemeride, Novi almanah za leto 1518, skrbno prera\xc4\x8dunan za dunajski poldnevnik in s posvetilom Slatkonji.'